Felvételi szabályzat

2023

Csobánka Község Önkormányzata a gyermeke napközbeni ellátását az általa fenntartott Csobánkai Magocska Bölcsődében biztosítja.

A bölcsődei ellátás a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet 35.§ (5) bekezdése a) pontjában meghatározott napos bölcsődei ellátás. A bölcsődei ellátás kisgyermekek napjainak tudatos tervezését, az egymást követő események sorrendjének megszervezését, meghatározását, betartását jelenti egy meghatározott napirend szerint, mely figyelembe veszi a gyermekek napirendjét, a gyermekcsoport életkori összetételét, a gyermek testi, lelki szükségleteit.. A bölcsődében a kisgyermeke felvétele egész évben folyamatos. A beiratkozás időpontja adott május 10-ig megtörténik.

**Az ellátásra jogosultak köre**

* A bölcsőde a családban nevelkedő 3 éven aluli gyermekek napközbeni ellátását, szakszerű gondozását-nevelését biztosító intézmény.
* Ha a gyermek a 3. életévét betöltötte, a bölcsődei gondozási-nevelési év végéig maradhat a bölcsődében.
* Amennyiben testi vagy szellemi fejlettségi szintje alapján még nem érett az óvodai nevelésre, a 4. életévének betöltését követő augusztus 31-ig nevelhető-gondozható a bölcsődében.
* A bölcsődébe felvehető a gyermek annak az évnek december 31-ig, amelyben szeptember 1-je és december 31-e között tölti be a 3. életévét, ha a szülő, törvényes képviselő vállalja, hogy a gyermek ellátását a nevelési év végéig a bölcsőde biztosítja.

Bölcsődében azon gyerekek ellátását kell elsősorban biztosítani, akiknek szülei, nevelői munkavégzésük, képzésük, tanulmányaik vagy egyéb ok miatt napközbeni ellátásáról nem tudnak gondoskodni.

**A bölcsődei felvételnél előnyt élvez az a gyermek:**

* A 15/1998.(IV.30.) NM rendelet 36.§ (3a) bekezdésének értelmében a keresőtevékenységet folytató vagy folytatni kívánó szülő, más törvényes képviselő legkésőbb a gyermek bölcsődei ellátásának megkezdését megelőző két héttel a bölcsőde vezetőjének munkáltatói igazolást nyújt be vagy bemutatja a leendő munkáltatójának nyilatkozatát arról, hogy a szülő nála alkalmazásban fog állni, megjelölve annak kezdő időpontját is.
* Aki rendszeres gyermekvédelmi kedvezményben részesül
* Akit egyedülálló szülője nevel, mely tényt a szülő hitelt érdemlő módon igazolni tudja
* Akinek szülője orvosilag igazolt állapota miatt az ellátást biztosítani nem tudja
* Akinek bölcsődei felvételét a gyermek egészségügyi problémája indokolja, amit a szülő a gyermekorvosi vagy szakorvosi igazolással bizonyítani tud
* Akivel együtt a családban nevelt kiskorú gyermekek száma eléri vagy meghaladja a 3 főt
* Akinek családja családgondozásban részesül, és a gyermek fejlődése érdekében állandó napközbeni ellátásra van szükség
* Akinek tekintetében a körzeti védőnő, a gyermekjóléti szolgálat vagy a házi gyermekorvos a gyermek, illetve a család helyzetére tekintettel méltányossági elbírálást javasol
* A védelembe vett gyermek. A gyermek bölcsődei ellátását –a fentiekben meghatározott sorrendiség figyelembe vétele nélkül biztosítani kell-, ha a jegyző a gyermekek védelméről és a gyámügyi igazgatásról szóló törvény alapján a gyermeket védelembe vette, és kötelezte a szülőt, hogy folyamatosan vegye igénybe a bölcsődei ellátást.
* Csobánkai lakos

Amennyiben a bölcsőde az előző pontban foglaltak figyelembe vételét követően is rendelkezik szabad férőhellyel, más településen élő gyermek is felvehető.

A bölcsődében a többi gyermekkel együtt nevelhető, gondozható sajátos nevelési igényű gyermek is. A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

**A felvétel rendje**

A bölcsődébe a jelentkezés önkéntes, a szülő/törvényes képviselője írásbeli kérelmére történik.

A jelentkezési lapot és annak kötelező mellékleteinek benyújtását az intézményvezetőnek kell benyújtani.

* A jelentkezéskor szükséges okmányok, mellékletek:
* A gyermek TAJ és lakcímkártyája
* A gyermek egészségügyi (oltási) kiskönyve
* A szülők lakcímkártyája
* A szülők munkáltatói igazolása
* Tartós beteg esetében szakorvosi igazolás
* Sajátos nevelési igényű gyermek esetében szakértői vélemény
* Vállalkozás esetén nyilatkozat a munkavégzésről
* Tanulói, hallgatói jogviszony esetén iskolalátogatási igazolás
* Gyermekorvosi igazolás a bölcsődei ellátás igénybevételéhez
* Egyedülálló szülő esetén családi pótlék igazolása
* Három és több gyermeke esetén Nyilatkozat kitöltése

A felvételi kérelmekről a becsatolt kérelem és okmányok alapján az intézményvezető dönt. Az intézményvezető a döntés meghozatala előtt kikérheti a település felvételi bizottság javaslatát, amelynek tagjai:

* Intézményvezető
* Védőnő
* Gyermekorvos
* Család-és gyermekjóléti intézmény
* Óvodavezető

A gyermeket a bölcsődébe történő felvételét a szülő hozzájárulásával kezdeményezhet:

* Védőnő
* Gyermekorvos vagy házi orvos
* család-és gyermekjóléti intézmény
* gyámhatóság

A bölcsődei csoportba való beosztásról az intézmény vezetője dönt, amelynek eredményéről a kérelmezőt az intézményvezető a beiratkozás napjától számított 30 napon belül, legkésőbb május 31-ig írásban tájékoztatja. A bölcsődei csoportban legfeljebb 12-14 gyermek nevelhető-gondozható.

Az intézményvezető felvételi értesítője ellen a szülő jogorvoslati kérelemmel fordulhat Csobánka Község Jegyzőjéhez (Csobánka, Polgármesteri Hivatal 2014 Csobánka, Fő út.1.)

az értesít kézhezvételétől számított 8 napon belül. A fellebbezést a Jegyzőnek címezve a bölcsőde intézményvezetőjének kell benyújtani.

A gyermekjóléti alapellátás igénybevételének, a bölcsődei jogviszony létrejöttének feltétele a Gyvt. 32. §. (5) bekezdése értelmében a szülő, gondviselő és az intézményvezető között létrejött megállapodás, szerződéses jogviszony. Az „Ellátási szerződés” megkötésére a beszoktatás első napján kerül sor, amennyiben a szükséges dokumentumok rendelkezésre állnak (a szülők aktuális munkáltatói igazolásai,egészségügyi törzslap,orvosi, igazolás,érvényes okiratok).

A megállapodás aláírását követően az intézményvezető a gyermek adatait felvezeti a Felvételi könyvbe, a szülő írásban nyilatkozik a tájékoztatási kötelezettség megtörténtéről, a gyermek regisztrálására kerül sor a központi elektronikus rendszerben (KENYSZI,TEVADMIN).

**A bölcsődei ellátás megszűnik:**

A szülő vagy törvényes képviselő kérelmére (kivétel ez alól a védelembe vett, bölcsődei ellátásra kötelezett gyermek)

A bölcsődei nevelési év végén, amikor a gyermek a 3. életévét betöltötte

S Gyvt. 42/A.§ (2)-(3) bekezdés szerint életkort elérte

Ha az orvosi szakvélemény alapján egészségi állapota miatt bölcsődében már nem gondozható, illetőleg magatartászavara miatt veszélyezteti a többi gyermek fejlődését

A bölcsődei házirend ismételt súlyos megsértése esetén, vagy ha az ellátás feltételei, okai már nem állnak fenn.

**Jelen szabályzat visszavonásig érvényes.**

**A szabályzat nyilvánosságát, elérhetőségét a helyben szokásos módon (faliújság, honlap) biztosítjuk.**

**………………………………………..**

**intézményvezető**

**Csobánka, 2023.**